title: 2008/849/ES: Rozhodnutie Komisie zo 6. novembra 2008 , ktoré sa týka finančného príspevku Spoločenstva určeného na činnosti Svetovej organizácie pre zdravie zvierat (OIE) v roku 2009 v oblasti identifikácie a vysledovateľnosti zvierat

text:
               12.11.2008

               SK

               Úradný vestník Európskej únie

               L 301/22

      ROZHODNUTIE KOMISIE

   zo 6. novembra 2008,
   ktoré sa týka finančného príspevku Spoločenstva určeného na činnosti Svetovej organizácie pre zdravie zvierat (OIE) v roku 2009 v oblasti identifikácie a vysledovateľnosti zvierat
   (2008/849/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:

               (1)

               Podľa rozhodnutia 90/424/EHS môže Spoločenstvo prijať alebo pomôcť členským štátom alebo medzinárodným organizáciám pri prijímaní technických a vedeckých opatrení, ktoré sú dôležité pre rozvoj veterinárnych právnych predpisov Spoločenstva a pre rozvoj vzdelávania či odbornej prípravy v oblasti veterinárnej medicíny.

               (2)

               Svetová organizácia pre zdravie zvierat (OIE) je medzivládna organizácia zodpovedná za zlepšenie zdravia zvierat na celom svete a za stanovenie noriem pre medzinárodný obchod so zvieratami a výrobkami z nich. OIE v súčasnosti vypracúva usmernenia týkajúce sa identifikácie a vysledovateľnosti zvierat. Podľa dohody Svetovej obchodnej organizácie o sanitárnych a fytosanitárnych opatreniach (SPS) budú tieto usmernenia po prijatí predstavovať medzinárodnú referenčnú normu. Tieto usmernenia budú predstavovať základ pre všetky príslušné právne predpisy implementované členskými krajinami OIE, ako aj členskými krajinami EÚ. Preto budú mať priamy a významný vplyv na rozvoj veterinárnych právnych predpisov Spoločenstva. Vzhľadom na dôležitosť obchodu so zvieratami a výrobkami z nich je dôležité, aby EÚ disponovala budúcimi normami OIE, ktoré budú čo možno najbližšie k súčasným a budúcim právnym predpisom Spoločenstva.

               (3)

               V oznámení Komisie Rade, Európskemu parlamentu, Hospodárskemu a sociálnemu výboru a Výboru regiónov o novej stratégii EÚ týkajúcej sa zdravia zvierat (2007 – 2013) sa opisuje vysledovateľnosť ako jeden z hlavných nástrojov novej stratégie týkajúcej sa zdravia zvierat. V tejto súvislosti je vhodné aktívne podporovať normy Spoločenstva na medzinárodnej úrovni.

               (4)

               OIE plánuje konferenciu o identifikácii a vysledovateľnosti zvierat zameranú na podporu implementácie medzinárodných noriem v tejto oblasti na celom svete. Táto konferencia bude mať významný vplyv na ďalší rozvoj medzinárodných noriem, ktoré sa týkajú identifikácie a vysledovateľnosti zvierat. Preto je vhodné, aby Spoločenstvo finančne prispelo na konferenciu OIE.

               (5)

               OIE má vo svojom sektore de facto monopolné postavenie, ako je to uvedené v článku 168 ods. 1 písm. c) nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a preto nie je potrebná výzva na predkladanie návrhov.

               (6)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Článok 1
   Finančný príspevok Spoločenstva na financovanie konferencie OIE o identifikácii a vysledovateľnosti zvierat organizovanej OIE v roku 2009 vo výške 150 000 EUR, ktorý predstavuje spolufinancovanie Spoločenstva v maximálnej výške 33 % celkových oprávnených nákladov, sa schvaľuje.
   Článok 2
   Finančný príspevok stanovený v článku 1 sa financuje v rámci položky 17 04 02 01 rozpočtu Európskych spoločenstiev na rok 2009.
   Zmluva o grante na finančné príspevky, ako je uvedené v článku 1, bude OIE udelená bez výzvy na predkladanie návrhov, keďže OIE je medzivládna organizácia zodpovedná za zlepšenie zdravia zvierat na celom svete a má de facto monopolné postavenie.

      V Bruseli 6. novembra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 224, 18.8.1990, s. 19.

      (2)  Ú. v. ES L 357, 31.12.2002, s. 1.


title: Rozhodnutie Rady 2007/455/SZBP z  25. júna 2007 , ktorým sa vykonáva spoločná pozícia 2004/161/SZBP o obnovení reštriktívnych opatrení voči Zimbabwe

text:
               30.6.2007

               SK

               Úradný vestník Európskej únie

               L 172/89

      ROZHODNUTIE RADY 2007/455/SZBP
   z 25. júna 2007,
   ktorým sa vykonáva spoločná pozícia 2004/161/SZBP o obnovení reštriktívnych opatrení voči Zimbabwe
   RADA EURÓPSKEJ ÚNIE,
   so zreteľom na spoločnú pozíciu 2004/161/SZBP (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               Spoločnou pozíciou 2004/161/SZBP Rada prijala okrem iného opatrenia na zabránenie vstupu na územie členských štátov alebo prechodu cez ne zo strany jednotlivcov, ktorí sa podieľajú na činnostiach, ktoré vážne narúšajú demokraciu, rešpektovanie ľudských práv a právny štát v Zimbabwe, a na zmrazenie ich finančných prostriedkov a hospodárskych zdrojov.

               (2)

               Vzhľadom na nedávne brutálne činy voči podporovateľom opozície spáchané zimbabwianskou vládou a na špecifickú úlohu, ktorú v súvislosti s týmito udalosťami zohrala polícia, na zoznam uvedený v prílohe k spoločnej pozícii 2004/161/SZBP by sa mali pridať mená námestníka policajného riaditeľa zodpovedného za právo a poriadok a prvého námestníka policajného riaditeľa zodpovedného za Harare.

               (3)

               Okrem toho by sa mali poskytnúť podrobnejšie dôvody vo vzťahu k jednotlivcom na zozname v uvedenej prílohe.

               (4)

               Príloha k spoločnej pozícii 2004/161/SZBP by sa preto mala zodpovedajúcim spôsobom aktualizovať a revidovať,

         ROZHODLA TAKTO:
   Článok 1
   Príloha k spoločnej pozícii 2004/161/SZBP sa nahrádza prílohou k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 25. júna 2007

            Za Radu

            predsedníčka

         A. SCHAVAN

      (1)  Ú. v. EÚ L 50, 20.2.2004, s. 66. Spoločná pozícia naposledy zmenená a doplnená rozhodnutím 2007/235/SZBP (Ú. v. EÚ L 101, 18.4.2007, s. 14).

      PRÍLOHA
      Zoznam osôb uvedený v článkoch 4 a 5 spoločnej pozície 2004/161/SZBP

                              1.

                              Mugabe, Robert Gabriel

                  prezident, dátum narodenia 21.2.1924
                  predseda vlády a z tohto titulu zodpovedný za činnosti, ktoré vážne ohrozujú demokraciu, rešpektovanie ľudských práv a právny štát

                              2.

                              Bonyongwe, Happyton

                  generálny riaditeľ ústrednej spravodajskej služby, dátum narodenia 6.11.1960
                  väzby s vládou a spoluúčasť na vytváraní alebo riadení represívnej štátnej politiky

                              3.

                              Buka (alias Bhuka), Flora

                  bývalá štátna tajomníčka prezidentskej kancelárie pre osobitné záležitosti zodpovedná za pozemkové a presídľovacie programy (bývalá štátna tajomníčka kancelárie viceprezidenta a bývalá štátna tajomníčka prezidentskej kancelárie pre program pozemkovej reformy), dátum narodenia 25.2.1968
                  členka vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              4.

                              Bvudzijena, Wayne

                  námestník policajného riaditeľa, hovorca polície
                  člen bezpečnostných síl s veľkou zodpovednosťou za podporu závažného porušovania ľudských práv

                              5.

                              Chapfika, David

                  námestník ministra poľnohospodárstva (bývalý námestník ministra financií), dátum narodenia 7.4.1957
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              6.

                              Charamba, George

                  stály tajomník ministerstva informácií a propagácie, dátum narodenia 4.4.1963
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              7.

                              Charumbira, Fortune Zefanaya

                  bývalá námestníčka ministra pre miestnu správu, verejné práce a štátne bývanie, dátum narodenia 10.6.1962
                  bývala členka vlády s pretrvávajúcimi väzbami s vládou

                              8.

                              Chigudu, Tinaye

                  guvernér provincie Manicaland
                  väzby s vládou a veľká zodpovednosť za podporu závažného porušovania ľudských práv

                              9.

                              Chigwedere, Aeneas Soko

                  minister školstva, športu a kultúry, dátum narodenia 25.11.1939
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              10.

                              Chihota, Phineas

                  námestník ministra priemyslu a medzinárodného obchodu
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              11.

                              Chihuri, Augustine

                  policajný riaditeľ, dátum narodenia 10.3.1953
                  člen bezpečnostných síl s veľkou zodpovednosťou za vážne porušovanie slobody pokojného zhromažďovania

                              12.

                              Chimbudzi, Alice

                  členka výboru politbyra ZANU (PF)
                  členka politbyra a z tohto titulu so silnými väzbami na vládu a jej politiku

                              13.

                              Chimutengwende, Chen

                  štátny tajomník pre verejné a interaktívne veci (bývalý minister pôšt a telekomunikácií), dátum narodenia 28.8.1943
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              14.

                              Chinamasa, Patrick Anthony

                  minister spravodlivosti, právnych a parlamentných vecí, dátum narodenia 25.1.1947
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              15.

                              Chindori-Chininga, Edward Takaruza

                  bývalý minister baní a rozvoja baníctva, dátum narodenia 14.3.1955
                  bývalý člen vlády s pretrvávajúcimi väzbami s vládou

                              16.

                              Chipanga, Tongesai Shadreck

                  bývalý námestník ministra vnútra, dátum narodenia 10.10.1946
                  bývalý člen vlády s pretrvávajúcimi väzbami s vládou

                              17.

                              Chitepo, Victoria

                  členka výboru politbyra ZANU (PF), dátum narodenia 27.3.1928
                  členka politbyra a z tohto titulu so silnými väzbami na vládu a jej politiku

                              18.

                              Chiwenga, Constantine

                  veliteľ zimbabwianskych ozbrojených síl, generál (bývalý armádny veliteľ, generálporučík), dátum narodenia 25.8.1956
                  člen bezpečnostných síl so spoluúčasťou na vytváraní alebo riadení represívnej štátnej politiky

                              19.

                              Chiweshe, George

                  predseda ZEC (sudca najvyššieho súdu a predseda kontroverzného delimitačného výboru), dátum narodenia 4.6.1953
                  väzby s vládou a spoluúčasť na vytváraní alebo riadení represívnej štátnej politiky

                              20.

                              Chiwewe, Willard

                  guvernér provincie Masvingo (bývalý vysoký tajomník zodpovedný za osobitné záležitosti v prezidentskej kancelárii), dátum narodenia 19.3.1949
                  bývalý člen vlády s pretrvávajúcimi väzbami a s veľkou zodpovednosťou za vážne porušovanie ľudských práv

                              21.

                              Chombo, Ignatius Morgan Chininya

                  minister miestnej správy, verejných prác a urbanistického rozvoja, dátum narodenia 1.8.1952
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              22.

                              Dabengwa, Dumiso

                  vysoký člen výboru politbyra ZANU (PF), rok narodenia 1939
                  člen politbyra a z tohto titulu so silnými väzbami na vládu a jej politiku

                              23.

                              Damasane, Abigail

                  námestníčka ministra pre záležitosti žien, rovnosť príležitostí a rozvoj komunít
                  členka vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              24.

                              Dokora, Lazarus

                  námestník ministra pre vysokoškolské a vyššie vzdelávanie, dátum narodenia 3.11.1957
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              25.

                              Georgias, Aguy

                  námestník ministra pre hospodársky rozvoj, dátum narodenia 22.6.1935
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              26.

                              Goche, Nicholas Tasunungurwa

                  minister verejnej služby, práce a sociálnych vecí (bývalý štátny tajomník prezidentskej kancelárie pre národnú bezpečnosť), dátum narodenia 1.8.1946
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              27.

                              Gombe, G

                  predseda dozornej volebnej komisie
                  spoluzodpovednosť za podvody pri voľbách v roku 2005

                              28.

                              Gula-Ndebele, Sobuza

                  bývalý predseda dozornej volebnej komisie
                  väzby s vládou a spoluúčasť na vytváraní alebo riadení represívnej štátnej politiky

                              29.

                              Gumbo, Rugare Eleck Ngidi

                  minister poľnohospodárstva (bývalý minister pre hospodársky rozvoj), dátum narodenia 8.3.1940
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              30.

                              Hove, Richard

                  tajomník politbyra ZANU (PF) pre hospodárske záležitosti, rok narodenia 1935
                  člen politbyra a z tohto titulu so silnými väzbami na vládu a jej politiku

                              31.

                              Hungwe, Josaya (alias Josiah) Dunira

                  bývalý guvernér provincie Masvingo, dátum narodenia 7.11.1935
                  väzby s vládou a veľká zodpovednosť za podporu závažného porušovania ľudských práv

                              32.

                              Kangai, Kumbirai

                  členka výboru politbyra ZANU (PF), dátum narodenia 17.2.1938
                  členka politbyra a z tohto titulu so silnými väzbami na vládu a jej politiku

                              33.

                              Karimanzira, David Ishemunyoro Godi

                  guvernér provincie Harare a tajomník politbyra ZANU (PF) pre financie, dátum narodenia 25.5.1947
                  väzby s vládou a veľká zodpovednosť za podporu závažného porušovania ľudských práv

                              34.

                              Kasukuwere, Saviour

                  námestník ministra pre rozvoj mládeže a tvorbu zamestnanosti a námestník tajomníka politbyra ZANU (PF) pre veci mládeže, dátum narodenia 23.10.1970
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              35.

                              Kaukonde, Ray

                  guvernér provincie Mashonaland East, dátum narodenia 4.3.1963
                  väzby s vládou a veľká zodpovednosť za podporu závažného porušovania ľudských práv

                              36.

                              Kuruneri, Christopher Tichaona

                  bývalý minister financií a hospodárskeho rozvoja, dátum narodenia 4.4.1949. Poznámka: v súčasnosti vo vyšetrovacej väzbe.
                  bývalý člen vlády s pretrvávajúcimi väzbami

                              37.

                              Langa, Andrew

                  námestník ministra pre životné prostredie a cestovný ruch a bývalý námestník ministra dopravy a komunikácií
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              38.

                              Lesabe, Thenjiwe V.

                  členka výboru politbyra ZANU (PF), rok narodenia 1933
                  členka politbyra a z tohto titulu so silnými väzbami na vládu a jej politiku

                              39.

                              Mabunda, Musarahana

                  námestník policajného riaditeľa
                  člen bezpečnostných síl s veľkou zodpovednosťou za vážne porušovanie slobody pokojného zhromažďovania

                              40.

                              Machaya, Jason (alias Jaison) Max Kokerai

                  bývalý námestník ministra baní a rozvoja baníctva dátum narodenia 13.6.1952
                  bývalý člen vlády s pretrvávajúcimi väzbami

                              41.

                              Made, Joseph Mtakwese

                  minister poľnohospodárskeho inžinierstva a mechanizácie (bývalý minister poľnohospodárstva a rozvoja vidieka), dátum narodenia 21.11.1954
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              42.

                              Madzongwe, Edna (alias Edina)

                  predsedníčka senátu ZANU (PF), dátum narodenia 11.7.1943
                  členka politbyra a z tohto titulu so silnými väzbami na vládu a jej politiku

                              43.

                              Mahofa, Shuvai Ben

                  bývalá námestníčka ministra pre rozvoj mládeže, rovnosť príležitostí a tvorbu zamestnanosti, dátum narodenia 4.4.1941
                  bývalý člen vlády s pretrvávajúcimi väzbami

                              44.

                              Mahoso, Tafataona

                  predseda, komisia pre informovanie médií
                  väzby s vládou a veľká zodpovednosť za vážne porušovanie slobody prejavu a médií

                              45.

                              Makoni, Simbarashe

                  námestník generálneho tajomníka politbyra ZANU (PF) pre hospodárske záležitosti (bývalý minister financií), dátum narodenia 22.3.1950
                  člen politbyra a z tohto titulu so silnými väzbami na vládu a jej politiku

                              46.

                              Makwavarara, Sekesai

                  úradujúca starostka Harare
                  väzby s vládou a veľká zodpovednosť za podporu závažného porušovania ľudských práv

                              47.

                              Malinga, Joshua

                  námestník tajomníka politbyra ZANU (PF) pre telesne postihnutých a znevýhodnených, dátum narodenia 28.4.1944
                  člen politbyra a z tohto titulu so silnými väzbami na vládu a jej politiku

                              48.

                              Maluleke, Titus

                  námestník ministra pre školstvo, šport a kultúru
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              49.

                              Mangwana, Paul Munyaradzi

                  štátny tajomník pre prevod majetku do rúk pôvodného obyvateľstva a pre hospodárske zapojenie, dátum narodenia 10.8.1961
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              50.

                              Manyika, Elliot Tapfumanei

                  minister bez kresla (bývalý minister pre rozvoj mládeže, rovnosť príležitostí a tvorbu zamestnanosti), dátum narodenia 30.7.1955
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              51.

                              Manyonda, Kenneth Vhundukai

                  bývalý námestník ministra priemyslu a medzinárodného obchodu, dátum narodenia 10.8.1934
                  bývalý člen vlády s pretrvávajúcimi väzbami

                              52.

                              Marumahoko, Reuben

                  námestník ministra zahraničných vecí (bývalý námestník ministra vnútra), dátum narodenia 4.4.1948
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              53.

                              Masawi, Ephrahim Sango

                  guvernér provincie Mashonaland Central
                  väzby s vládou a veľká zodpovednosť za podporu závažného porušovania ľudských práv

                              54.

                              Masuku, Angeline

                  guvernérka provincie Matabeleland South [tajomníčka politbyra ZANU (PF) pre telesne postihnutých a znevýhodnených], dátum narodenia 14.10.1936
                  väzby s vládou a veľká zodpovednosť za podporu závažného porušovania ľudských práv

                              55.

                              Mathema, Cain

                  guvernér provincie Bulawayo
                  väzby s vládou a veľká zodpovednosť za podporu závažného porušovania ľudských práv

                              56.

                              Mathuthu, Thokozile

                  guvernér provincie Matabeleland North a námestník tajomníka politbyra ZANU (PF) pre dopravu a sociálne veci
                  väzby s vládou a veľká zodpovednosť za podporu závažného porušovania ľudských práv

                              57.

                              Matiza, Joel Biggie

                  námestník ministra pre bývanie na vidieku a sociálne výhody, dátum narodenia 17.8.1960
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              58.

                              Matonga, Brighton

                  námestník ministra informácií a propagácie, rok narodenia 1969
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              59.

                              Matshalaga, Obert

                  námestník ministra vnútra (bývalý námestník ministra zahraničných vecí), dátum a miesto narodenia: 21.4.1951, Mhute Kraal – Zvishavane
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              60.

                              Matshiya, Melusi (Mike)

                  stály tajomník, ministerstvo vnútra
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              61.

                              Mavhaire, Dzikamai

                  členka výboru politbyra ZANU (PF)
                  členka politbyra a z tohto titulu so silnými väzbami na vládu a jej politiku

                              62.

                              Mbiriri, Partson

                  stály tajomník, Ministerstvo pre miestnu správu, verejné práce a urbanistický rozvoj
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              63.

                              Midzi, Amos Bernard (Mugenva)

                  minister baní a rozvoja baníctva (bývalý minister energetiky a rozvoja energetiky), dátum narodenia 4.7.1952
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              64.

                              Mnangagwa, Emmerson Dambudzo

                  minister pre bývanie na vidieku a sociálne výhody (bývalý hovorca parlamentu), dátum narodenia 15.9.1946
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              65.

                              Mohadi, Kembo Campbell Dugishi

                  minister vnútra (bývalý námestník ministra miestnej správy, verejných prác a štátneho bývania), dátum narodenia 15.11.1949
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              66.

                              Moyo, Jonathan

                  bývalý štátny tajomník prezidentskej kancelárie pre informácie a propagáciu, dátum narodenia 12.1.1957
                  bývalý člen vlády zapojený do činností, ktorými sa vážne porušovali základné práva

                              67.

                              Moyo, July Gabarari

                  bývalý minister energetiky a rozvoja energetiky (bývalý minister verejnej služby, práce a sociálnych vecí), dátum narodenia 7.5.1950
                  bývalý člen vlády s pretrvávajúcimi väzbami

                              68.

                              Moyo, Simon Khaya

                  námestník tajomníka politbyra ZANU (PF) pre právne záležitosti, rok narodenia 1945. Poznámka: veľvyslanec v Juhoafrickej republike.
                  bývalý člen politbyra s pretrvávajúcimi väzbami na vládu a jej politiku

                              69.

                              Mpofu, Obert Moses

                  minister priemyslu a medzinárodného obchodu (bývalý guvernér provincie Matabeleland North) [námestník tajomníka politbyra ZANU (PF) pre národnú bezpečnosť], dátum narodenia 12.10.1951
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              70.

                              Msika, Joseph W.

                  viceprezident, dátum narodenia 6.12.1923
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              71.

                              Msipa, Cephas George

                  guvernér provincie Midlands, dátum narodenia 7.7.1931
                  väzby s vládou a veľká zodpovednosť za podporu závažného porušovania ľudských práv

                              72.

                              Muchena, Olivia Nyembesi (alias Nyembezi)

                  štátna tajomníčka prezidentskej kancelárie pre vedu a techniku (bývalá štátna tajomníčka kancelárie viceprezidenta Msiku), dátum narodenia 18.8.1946
                  členka vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              73.

                              Muchinguri, Oppah Chamu Zvipange

                  ministerka pre záležitosti žien, rovnosť príležitostí a rozvoj komunít, tajomníčka politbyra ZANU (PF) pre rovnosť príležitostí a kultúru, dátum narodenia 14.12.1958
                  členka vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              74.

                              Mudede, Tobaiwa (Tonneth)

                  riaditeľ ústredného matričného úradu, dátum narodenia 22.12.1942
                  väzby s vládou a spoluúčasť na vytváraní alebo riadení represívnej štátnej politiky

                              75.

                              Mudenge, Isack Stanilaus Gorerazvo

                  minister vysokoškolského a vyššieho vzdelávania (bývalý minister zahraničných vecí), dátum narodenia 17.12.1941
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              76.

                              Mugabe, Grace

                  dátum narodenia 23.7.1965
                  manželka predsedu vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              77.

                              Mugabe, Sabina

                  vyššia členka výboru politbyra ZANU (PF), dátum narodenia 14.10.1934
                  členka politbyra a z tohto titulu so silnými väzbami na vládu a jej politiku

                              78.

                              Mugariri, Bothwell

                  prvý námestník policajného riaditeľa
                  člen bezpečnostných síl s veľkou zodpovednosťou za vážne porušovanie slobody pokojného zhromažďovania

                              79.

                              Muguti, Edwin

                  námestník ministra zdravotníctva a starostlivosti o deti, rok narodenia 1965
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              80.

                              Mujuru, Joyce Teurai Ropa

                  viceprezidentka (bývalá ministerka pre vodné zdroje a rozvoj infraštruktúry), dátum narodenia 15.4.1955
                  členka vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              81.

                              Mujuru, Solomon T.R.

                  vyššia členka výboru politbyra ZANU (PF), dátum narodenia 1.5.1949
                  členka politbyra a z tohto titulu so silnými väzbami na vládu a jej politiku

                              82.

                              Mumbengegwi, Samuel Creighton

                  minister financií (bývalý štátny tajomník pre prevod majetku do rúk pôvodného obyvateľstva a hospodárske zapojenie), dátum narodenia 23.10.1942
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              83.

                              Mumbengegwi, Simbarashe

                  minister zahraničných vecí, dátum narodenia 20.7.1945
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              84.

                              Murerwa, Herbert Muchemwa

                  bývalý minister financií, dátum narodenia 31.7.1941
                  bývalý člen vlády s pretrvávajúcimi väzbami

                              85.

                              Musariri, Munyaradzi

                  námestník policajného riaditeľa
                  člen bezpečnostných síl s veľkou zodpovednosťou za vážne porušovanie slobody pokojného zhromažďovania

                              86.

                              Mushohwe, Christopher Chindoti

                  minister dopravy a komunikácií (bývalý námestník ministra dopravy a komunikácií), dátum narodenia 6.2.1954
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              87.

                              Mutasa, Didymus Noel Edwin

                  štátny tajomník pre národnú bezpečnosť, pozemkovú reformu a presídľovanie v prezidentskej kancelárii, tajomník ZANU (PF) pre administratívu, dátum narodenia 27.7.1935
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              88.

                              Mutezo, Munacho

                  minister pre vodné zdroje a rozvoj infraštruktúry
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              89.

                              Mutinhiri, Ambros (alias Ambrose)

                  minister pre rozvoj mládeže, rovnosť príležitostí a tvorbu zamestnanosti, brigádny generál vo výslužbe
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              90.

                              Mutinhiri, Tracey

                  námestníčka ministra pre prevod majetku do rúk pôvodného obyvateľstva a hospodárske zapojenie (bývalá podpredsedníčka senátu)
                  členka vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              91.

                              Mutiwekuziva, Kenneth Kaparadza

                  námestník ministra pre rozvoj malých a stredných podnikov a tvorbu zamestnanosti, dátum narodenia 27.5.1948
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              92.

                              Muzenda, Tsitsi V.

                  vyššia členka výboru politbyra ZANU (PF), dátum narodenia 28.10.1922
                  členka politbyra a z tohto titulu so silnými väzbami na vládu a jej politiku

                              93.

                              Muzonzini, Elisha

                  brigádny generál (bývalý generálny riaditeľ ústrednej spravodajskej služby), dátum narodenia 24.6.1957
                  bývalý člen bezpečnostných síl s veľkou zodpovednosťou za vážne porušovanie slobody pokojného zhromažďovania

                              94.

                              Mzembi, Walter

                  námestník ministra pre vodné zdroje a rozvoj infraštruktúry, dátum narodenia 16.3.1964
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              95.

                              Ncube, Abedinico

                  námestník ministra verejnej služby, práce a sociálnych vecí (bývalý námestník ministra zahraničných vecí), dátum narodenia 13.10.1954
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              96.

                              Ndlovu, Naison K.

                  tajomník politbyra ZANU (PF) pre výrobu a prácu, dátum narodenia 22.10.1930
                  člen politbyra a z tohto titulu so silnými väzbami na vládu a jej politiku

                              97.

                              Ndlovu, Richard

                  námestník komisariátu politbyra ZANU (PF), dátum narodenia 26.6.1942
                  člen politbyra a z tohto titulu so silnými väzbami na vládu a jej politiku

                              98.

                              Ndlovu, Sikhanyiso

                  námestník informácií a propagácie (bývalý minister vysokoškolského a vyššieho vzdelávania), dátum narodenia 20.9.1949
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              99.

                              Nguni, Sylvester

                  minister hospodárskeho rozvoja (bývalý námestník ministra poľnohospodárstva), dátum narodenia 4.8.1955
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              100.

                              Nhema, Francis

                  minister životného prostredia a cestovného ruchu, dátum narodenia 7.4.1959
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              101.

                              Nkomo, John Landa

                  hovorca parlamentu (bývalý minister pre osobitné záležitosti v prezidentskej kancelárii), dátum narodenia 22.8.1934
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              102.

                              Nyambuya, Michael Reuben

                  minister energetiky a rozvoja energetiky (bývalý generálporučík, guvernér provincie Manicaland), dátum narodenia 23.7.1955
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              103.

                              Nyanhongo, Magadzire Hubert

                  námestník ministra dopravy a komunikácií
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              104.

                              Nyathi, George

                  námestník tajomníka politbyra ZANU (PF) pre vedu a techniku
                  člen politbyra a z tohto titulu so silnými väzbami na vládu a jej politiku

                              105.

                              Nyoni, Sithembiso Gile Glad

                  ministerka pre rozvoj malých a stredných podnikov a tvorbu zamestnanosti, dátum narodenia 20.9.1949
                  členka vlády a z tohto titulu zapojená do činností, ktoré vážne ohrozujú demokraciu, rešpektovanie ľudských práv a právny štát

                              106.

                              Parirenyatwa, David Pagwese

                  minister zdravotníctva a starostlivosti o deti (bývalý námestník ministra), dátum narodenia 2.8.1950
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              107.

                              Patel, Khantibhal

                  námestník tajomníka politbyra ZANU (PF) pre financie, dátum narodenia 28.10.1928
                  člen politbyra a z tohto titulu so silnými väzbami na vládu a jej politiku

                              108.

                              Pote, Selina M.

                  námestníčka tajomníka politbyra ZANU (PF) pre rovnosť príležitostí a kultúru
                  členka politbyra a z tohto titulu so silnými väzbami na vládu a jej politiku

                              109.

                              Sakabuya, Morris

                  námestník ministra pre miestnu správu, verejné práce a rozvoj miest
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              110.

                              Sakupwanya, Stanley

                  námestník tajomníka politbyra ZANU (PF) pre zdravotníctvo a starostlivosť o deti
                  člen politbyra a z tohto titulu so silnými väzbami na vládu a jej politiku

                              111.

                              Samkange, Nelson Tapera Crispen

                  guvernér provincie Mashonaland West
                  väzby s vládou a veľká zodpovednosť za podporu závažného porušovania ľudských práv

                              112.

                              Sandi or Sachi, E. (?)

                  námestníčka tajomníka politbyra ZANU (PF) pre záležitosti žien
                  členka politbyra a z tohto titulu so silnými väzbami na vládu a jej politiku

                              113.

                              Savanhu, Tendai

                  námestník tajomníka ZANU (PF) pre dopravu a sociálne veci, dátum narodenia 21.3.1968
                  člen politbyra a z tohto titulu so silnými väzbami na vládu a jej politiku

                              114.

                              Sekeramayi, Sydney (alias Sidney) Tigere

                  minister obrany, dátum narodenia 30.3.1944
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              115.

                              Sekeremayi, Lovemore

                  hlavný úradník pre voľby
                  väzby s vládou a spoluúčasť na vytváraní alebo riadení represívnej štátnej politiky

                              116.

                              Shamu,Webster

                  štátny tajomník pre realizáciu politík (bývalý štátny tajomník pre realizáciu politík v prezidentskej kancelárii), dátum narodenia 6.6.1945
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              117.

                              Shamuyarira, Nathan Marwirakuwa

                  tajomník politbyra ZANU (PF) pre informácie a propagáciu, dátum narodenia 29.9.1928
                  člen politbyra a z tohto titulu so silnými väzbami na vládu a jej politiku

                              118.

                              Shiri, Perence

                  maršál letectva (vzdušné sily), dátum narodenia 1.11.1955
                  člen bezpečnostných síl a spoluúčasť na vytváraní alebo riadení represívnej štátnej politiky

                              119.

                              Shumba, Isaiah Masvayamwando

                  námestník ministra pre školstvo, šport a kultúru, dátum narodenia 3.1.1949
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              120.

                              Sibanda, Jabulani

                  bývalý predseda Národného združenia vojnových veteránov, dátum narodenia 31.12.1970
                  väzby s vládou a spoluúčasť na vytváraní alebo riadení represívnej štátnej politiky

                              121.

                              Sibanda, Misheck Julius Mpande

                  tajomník vlády [nástupca Charlesa Uteteho (č. 127)], dátum narodenia 3.5.1949
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              122.

                              Sibanda, Phillip Valerio (alias Valentine)

                  veliteľ zimbabwianskej národnej armády, generálporučík, dátum narodenia 25.8.1956
                  člen bezpečnostných síl so spoluúčasťou na vytváraní alebo riadení represívnej štátnej politiky

                              123.

                              Sikosana, Absolom

                  tajomník politbyra ZANU (PF) pre záležitosti mládeže
                  člen politbyra a z tohto titulu so silnými väzbami na vládu a jej politiku

                              124.

                              Stamps, Timothy

                  poradca v prezidentskej kancelárii pre otázky zdravia, dátum narodenia 15.10.1936
                  väzby s vládou a spoluúčasť na vytváraní alebo riadení represívnej štátnej politiky

                              125.

                              Tawengwa, Solomon Chirume

                  námestník tajomníka politbyra ZANU (PF) pre financie, dátum narodenia 15.6.1940
                  člen politbyra a z tohto titulu so silnými väzbami na vládu a jej politiku

                              126.

                              Udenge, Samuel

                  štátny tajomník pre štátne podniky (bývalý námestník ministra pre hospodársky rozvoj)
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              127.

                              Utete, Charles

                  predseda prezidentského výboru pre pozemkovú previerku (bývalý tajomník vlády), dátum narodenia 30.10.1938
                  väzby s vládou a spoluúčasť na vytváraní alebo riadení represívnej štátnej politiky

                              128.

                              Veterai, Edmore

                  prvý námestník policajného riaditeľa, dôstojník riadiaci Harare
                  člen bezpečnostných síl s veľkou zodpovednosťou za vážne porušovanie slobody pokojného zhromažďovania

                              129.

                              Zimonte, Paradzai

                  riaditeľ väzníc, dátum narodenia 4.3.1947
                  člen bezpečnostných síl so spoluúčasťou na vytváraní alebo riadení represívnej štátnej politiky

                              130.

                              Zhuwao, Patrick

                  námestník ministra pre vedu a techniku (poznámka: Mugabeho synovec)
                  člen vlády a z tohto titulu zapojený do činností, ktoré vážne ohrozujú demokraciu, rešpektovanie ľudských práv a právny štát

                              131.

                              Zvinavashe, Vitalis

                  politbyro, výbor pre prevod majetku do rúk pôvodného obyvateľstva a hospodárske zapojenie v strane, dátum narodenia 27.9.1943
                  bývalý člen bezpečnostných síl a spoluúčasť na vytváraní alebo riadení represívnej štátnej politiky a člen politbyra


title: 2010/302/: Rozhodnutie Rady z  10. mája 2010 o uzavretí memoranda o spolupráci medzi Európskym spoločenstvom a Medzinárodnou organizáciou civilného letectva v oblasti bezpečnostných auditov/inšpekcií a súvisiacich záležitostí

text:
               28.5.2010

               SK

               Úradný vestník Európskej únie

               L 129/68

         ROZHODNUTIE RADY
   z 10. mája 2010
   o uzavretí memoranda o spolupráci medzi Európskym spoločenstvom a Medzinárodnou organizáciou civilného letectva v oblasti bezpečnostných auditov/inšpekcií a súvisiacich záležitostí
   (2010/302/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a) a prvým pododsekom článku 218 ods. 8,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada 30. novembra 2007 splnomocnila Komisiu začať rokovania o dohode o auditoch/inšpekciách v oblasti bezpečnostnej ochrany civilného letectva a súvisiacich záležitostiach medzi Európskym spoločenstvom a Medzinárodnou organizáciou civilného letectva (ICAO – International Civil Aviation Organization).

               (2)

               Komisia v mene Únie prerokovala s ICAO memorandum o spolupráci (MoS) v oblasti bezpečnostných auditov/inšpekcií a súvisiacich záležitostí v súlade so smernicami uvedenými v prílohe I k rozhodnutiu Rady splnomocňujúcim Komisiu začať rokovania a s postupom ad hoc uvedeným v jeho prílohe II.

               (3)

               MoS bolo podpísané 17. septembra 2008 v mene Spoločenstva s výhradou jeho neskoršieho možného uzavretia v súlade s rozhodnutím Rady 2009/97/ES z 24. júla 2008 o podpise a predbežnom vykonávaní Memoranda o spolupráci medzi medzinárodnou organizáciou civilného letectva a Európskym spoločenstvom v oblasti bezpečnostných auditov/inšpekcií a súvisiacich záležitostí (1).

               (4)

               Európska únia by mala po nadobudnutí platnosti Lisabonskej zmluvy 1. decembra 2009 urobiť oznámenie Medzinárodnej organizácii civilného letectva (ICAO) o tom, že Európska únia nahradila Európske spoločenstvo a stala sa jeho právnym nástupcom.

               (5)

               MoS by sa malo schváliť.

               (6)

               V odseku 6 bode 3 MoS sa ustanovuje, že MoS nadobudne platnosť v prvý deň druhého mesiaca nasledujúceho po druhom z oboch oznámení, ktorými sa strany navzájom informovali o ukončení svojich príslušných vnútorných postupov. Preto by mal byť predseda Rady splnomocnený vykonať požadované oznámenie v mene Únie,

         PRIJALA TOTO ROZHODNUTIE:
   Článok 1
   1.   Týmto sa v mene Únie schvaľuje Memorandum o spolupráci (MoS) medzi Európskym spoločenstvom a Medzinárodnou organizáciou civilného letectva v oblasti bezpečnostných auditov/inšpekcií a súvisiacich záležitostí.
   2.   Text MoS je pripojený k tomuto rozhodnutiu (2).
   Článok 2
   Týmto sa predseda Rady splnomocňuje určiť osobu oprávnenú vykonať oznámenie podľa článku 6 ods. 3 MoS a vykonať toto oznámenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ alebo ‚Spoločenstvo‘ v texte dohody preto v prípade potreby znejú ako odkazy na ‚Európska únia‘.“

      V Bruseli 10. mája 2010

            Za Radu

            predsedníčka

         Á. GONZÁLEZ-SINDE REIG

      (1)  Ú. v. EÚ L 36, 5.2.2009, s. 18.

      (2)  Ú. v. EÚ L 36, 5.2.2009, s. 19.


title: 2011/688/CFSP: Rozhodnutie Politického a bezpečnostného výboru EULEX KOSOVO/1/2011 zo 14. októbra 2011 , ktorým sa predlžuje mandát vedúceho misie Európskej únie na podporu právneho štátu v Kosove EULEX KOSOVO

text:
               15.10.2011

               SK

               Úradný vestník Európskej únie

               L 270/32

         ROZHODNUTIE POLITICKÉHO A BEZPEČNOSTNÉHO VÝBORU EULEX KOSOVO/1/2011
   zo 14. októbra 2011,
   ktorým sa predlžuje mandát vedúceho misie Európskej únie na podporu právneho štátu v Kosove (1) EULEX KOSOVO
   (2011/688/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove EULEX KOSOVO (2), a najmä na jej článok 12 ods. 2,
   keďže:

               (1)

               Na základe článku jednotnej akcie 2008/124/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane prijímania rozhodnutia o vymenovaní vedúceho misie.

               (2)

               Rada 8. júna 2010 prijala rozhodnutie 2010/322/SZBP (3), ktorým sa predlžuje trvanie misie EULEX KOSOVO do 14. júna 2012.

               (3)

               Rozhodnutím 2010/431/SZBP z 27. júla 2010 (4) PBV na základe návrhu vysokej predstaviteľky Únie pre zahraničné veci a bezpečnostnú politiku vymenoval Xaviera BOUTA DE MARNHAC za vedúceho misie EULEX KOSOVO s účinnosťou od 15. októbra 2010. Toto rozhodnutie sa uplatňuje do 14. októbra 2011.

               (4)

               Vysoká predstaviteľka 23. septembra 2011 navrhla predĺžiť mandát Xaviera BOUTA DE MARNHAC ako vedúceho misie EULEX KOSOVO do 14. júna 2012,

         PRIJAL TOTO ROZHODNUTIE:
   Článok 1
   Mandát Xaviera BOUTA DE MARNHAC ako vedúceho misie EULEX KOSOVO sa týmto predlžuje do 14. júna 2012.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. októbra 2011

            Za Politický a bezpečnostný výbor

            predseda

         O. SKOOG

      (1)  Podľa rezolúcie Bezpečnostnej rady Organizácie spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 145, 11.6.2010, s. 13.

      (4)  Ú. v. EÚ L 202, 4.8.2010, s. 10.


title: 2005/629/ES: Rozhodnutie Komisie z 26. augusta 2005, ktorým sa zriaďuje Vedecký, technický a hospodársky výbor pre rybné hospodárstvo

text:
               31.8.2005

               SK

               Úradný vestník Európskej únie

               L 225/18

      ROZHODNUTIE KOMISIE

   z 26. augusta 2005,
   ktorým sa zriaďuje Vedecký, technický a hospodársky výbor pre rybné hospodárstvo
   (2005/629/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 33 ods. 1,
   keďže:

               (1)

               Uskutočňovanie politiky Spoločenstva pre rybolov a akvakultúru vyžaduje pomoc vysokokvalifikovaných vedeckých pracovníkov najmä pri uplatňovaní poznatkov z morskej biológie a biológie rybolovu, technológie rybného hospodárstva, ekonómie rybného hospodárstva a podobných odborov, alebo ak ide o potreby výskumu a zhromažďovanie údajov v oblasti rybolovu a akvakultúry.

               (2)

               Túto pomoc by mal poskytovať Stály vedecký, technický a hospodársky výbor pre rybné hospodárstvo (Scientific, Technical and Economic Committee for Fisheries – STECF), zriadený v rámci Komisie.

               (3)

               V súlade s článkom 33 nariadenia (ES) č. 2371/2002 by sa mali v pravidelných intervaloch konať porady Komisie a STECF o problematike týkajúcej sa zachovania a riadenia živých zdrojov vodného ekosystému pri zvážení biologických, hospodárskych, environmentálnych, sociálnych a technických aspektov a výsledné odporúčania by sa mali zohľadňovať pri predkladaní návrhov o riadení rybného hospodárstva podľa tohto nariadenia.

               (4)

               Odporúčania STECF týkajúce sa problematiky rybného hospodárstva musia byť založené na zásadách kvality, nezávislosti, nestrannosti a transparentnosti.

               (5)

               Je dôležité, aby STECF čo najlepšie využil externú expertízu v rámci aj mimo Spoločenstva, ktorá je nevyhnutná na zodpovedanie osobitných otázok.

               (6)

               Vzhľadom na množstvo a dôležitosť zmien, ktoré treba vykonať, by sa rozhodnutie Komisie 93/619/ES z 19. novembra 1993 o zriadení Vedeckého, technického a hospodárskeho výboru pre rybné hospodárstvo (2) malo zrušiť,

         ROZHODLA TAKTO:
   Článok 1
   Zriadenie výboru
   Týmto sa zriaďuje Vedecký, technický a hospodársky výbor pre rybné hospodárstvo (ďalej len „STECF“).
   Článok 2
   Úloha STECF
   1.   Komisia požiada v pravidelných intervaloch alebo v prípade potreby o odporúčanie vo forme stanoviska STECF týkajúce sa otázok uvedených v článku 33 ods. 1 nariadenia (ES) č. 2371/2002. Komisia môže požadovať prijatie takéhoto stanoviska v určenom časovom období.
   2.   STECF môže poskytnúť Komisii stanovisko týkajúce sa otázok uvedených v článku 33 ods. 1 nariadenia (ES) č. 2371/2002 aj z vlastnej iniciatívy.
   3.   STECF vypracuje výročnú správu týkajúcu sa:

               a)

               situácie, pokiaľ ide o zdroje rybného hospodárstva náležité pre Európske spoločenstvo;

               b)

               hospodárskych dôsledkov situácie týchto zdrojov rybného hospodárstva;

               c)

               rozvoja činností rybného hospodárstva s odkazom na biologické, ekologické, technické a hospodárske faktory;

               d)

               iných hospodárskych faktorov ovplyvňujúcich rybné hospodárstvo.

         Článok 3
   Štruktúra
   1.   STECF má najmenej 30 členov a najviac 35 členov.
   2.   Členovia STECF sú vedeckí odborníci v oblastiach morskej biológie, morskej ekológie, vedy o rybnom hospodárstve, ochrany prírody, populačnej dynamiky, štatistiky, technológie rybolovného zariadenia, akvakultúry a ekonomiky rybného hospodárstva a akvakultúry.
   Článok 4
   Vymenovanie členov STECF a zostavenie zoznamu úspešných uchádzačov
   1.   Komisia vymenuje členov STECF zo zoznamu vhodných kandidátov. Tento zoznam sa zriadi po uverejnení otvorenej výzvy na prejavenie záujmu v Úradnom vestníku Európskej únie a na internetovej stránke Komisie.
   2.   Členov STECF vymenujú na základe ich expertízy a pri zohľadnení geografického rozdelenia, ktoré odráža rozmanitosť vedeckých otázok a prístupov v rámci Spoločenstva.
   3.   Zoznam členov STECF sa uverejní v Úradnom vestníku Európskej únie a spolu s krátkym životopisom každého člena bude k dispozícii na internetovej stránke Komisie.
   4.   Kandidáti vyhovujúci požiadavkám na prácu pre STECF, ktorí však neboli vymenovaní, sa zahrnú do zoznamu úspešných uchádzačov. Zoznam úspešných uchádzačov môže Komisia použiť na vyhľadanie vhodných kandidátov v prípade nahradenia členov, ktorí z STECF odchádzajú v súlade s článkom 6 ods. 3.
   5.   Zoznam úspešných uchádzačov sa uverejní v Úradnom vestníku Európskej únie a bude taktiež k dispozícii na internetovej stránke Komisie.
   Článok 5
   Voľba predsedu a podpredsedov
   STECF si spomedzi svojich členov zvolí predsedu a dvoch podpredsedov na obdobie troch rokov. Predseda a podpredsedovia STECF nemôžu byť zvolení do rovnakej pozície na viac ako dve za sebou idúce obdobia.
   Článok 6
   Funkčné obdobie
   1.   Funkčné obdobie člena STECF predstavuje tri roky s možnosťou predĺženia na ďalšie tri roky.
   2.   Predseda, podpredsedovia a členovia STECF zostávajú vo funkcii po uplynutí trojročného obdobia až do ich nahradenia alebo do obnovenia ich funkčného obdobia.
   3.   Ak sa člen STECF aktívne nezúčastňuje na práci výboru, prejaví konflikt záujmov alebo si želá rezignovať, Komisia môže ukončiť jeho členstvo.
   Článok 7
   Externí odborníci
   STECF môže so súhlasom Komisie pozvať odborníkov, ktorí nie sú členmi STECF a ktorí disponujú príslušnými vedeckými poznatkami a expertízou a prispejú tak k práci výboru.
   Článok 8
   Pracovné skupiny
   STECF môže so súhlasom Komisie vytvoriť osobitné pracovné skupiny na vykonávanie jasne stanovených úloh. Pracovné skupiny pozostávajú z externých odborníkov a minimálne z dvoch členov STECF. Títo odborníci podávajú STECF správu v rámci daného časového rámca.
   Článok 9
   Úhrady nákladov a príplatky
   1.   Členovia STECF a externí odborníci sú oprávnení na poskytovanie príspevku v rámci ich účasti na zasadnutiach STECF a pracovných skupín, ako aj v rámci funkcie spravodajcu pre osobitnú otázku podľa ustanovení v prílohe.
   2.   Cestovné a existenčné náklady členov STECF a externých odborníkov hradí Komisia.
   Článok 10
   Vzťah medzi STECF a Komisiou
   1.   Zasadnutia STECF a jeho pracovných skupín schváli a zvoláva Komisia.
   2.   Komisia sa môže zúčastňovať na zasadnutiach STECF a jeho pracovných skupín.
   3.   Komisia môže pozvať odborníkov, ktorí nie sú členmi STECF, aby sa zúčastnili na zasadnutiach STECF a jeho pracovných skupín.
   Článok 11
   Rokovací poriadok
   1.   STECF prijme so súhlasom Komisie svoj rokovací poriadok. Rokovací poriadok zabezpečí, že STECF vykonáva svoje úlohy v súlade so zásadami kvality, nezávislosti a nestrannosti a zároveň so zreteľom na legitímne požiadavky daňového utajenia a obchodného tajomstva.
   2.   Rokovací poriadok sa týka:

               a)

               voľby predsedu a podpredsedov STECF;

               b)

               postupov:

                           i)

                           zaobchádzania so žiadosťami o odporúčanie;

                           ii)

                           poskytovania stanovísk v rámci bežných podmienok a v rámci zrýchleného písomného postupu prostredníctvom korešpondencie, ak sa tento postup naliehavo vyžaduje;

               c)

               zriadenia a organizácie pracovných skupín, vymenovania predsedov pracovných skupín a opisu ich úloh;

               d)

               zápisníc zo zasadaní vrátane údajov o stanoviskách, ktoré sa odchyľujú od poskytnutých stanovísk;

               e)

               úloh externých odborníkov;

               f)

               vymenovania spravodajcov a opisu ich úloh;

               g)

               formy a obsahu vedeckých stanovísk a postupov zabezpečenia a zlepšenia ich jednotnosti;

               h)

               povinností a záväzkov členov STECF a externých odborníkov v súvislosti s ich externými kontaktmi;

               i)

               zastúpenia STECF v Poradnom výbore pre rybolov a akvakultúru;

               j)

               účasti členov STECF v regionálnych poradných výboroch.

         3.   Rokovací poriadok sa uverejní na internetovej stránke Komisie.
   Článok 12
   Rozhodnutia a stanoviská
   1.   STECF koná na základe väčšiny svojich členov prítomných na zasadnutí. Rozhodnutia a stanoviská sa môžu prijať, iba ak 70 % členov STECF hlasovalo alebo sa hlasovania zdržalo.
   2.   Odôvodnené menšinové stanoviská sa zahrnú do stanovísk STECF a priradia sa príslušným členom.
   3.   Stanoviská STECF sa bezodkladne uverejnia na internetovej stránke Komisie vzhľadom na potrebu obchodného tajomstva.
   Článok 13
   Nezávislosť
   1.   Členovia STECF sa vymenúvajú a externí odborníci sa pozývajú na základe ich osobnej spôsobilosti. Svoje povinnosti nemôžu delegovať.
   2.   Členovia STECF a externí odborníci konajú nezávisle od členských štátov alebo zúčastnených strán. Poskytnú vyhlásenie o záväzkoch, že budú konať vo verejnom záujme, a vyhlásenie o záujmoch, v ktorom uvedú buď absenciu, alebo existenciu akýchkoľvek záujmov, ktoré by bolo možné považovať za ovplyvňujúce ich nezávislosť. Tieto vyhlásenia sa vykonajú písomne a budú k dispozícii verejnosti. Členovia STECF vykonajú vyhlásenie o záväzkoch každoročne.
   3.   Členovia STECF a externí odborníci na každom zasadnutí STECF a pracovných skupín vyhlásia akýkoľvek osobitný záujem, ktorý by bolo možné považovať za ovplyvňujúci ich nezávislosť v súvislosti s osobitnými bodmi programu.
   Článok 14
   Dôvernosť
   1.   Členovia STECF a externí odborníci sú povinní zdržať sa poskytovania informácií získaných ako výsledok práce STECF alebo pracovných skupín okrem stanoviska STECF.
   2.   Ak Komisia oznámi STECF, že požadované stanovisko má dôverný charakter, tak sa na zasadnutí tejto pracovnej skupiny zúčastnia iba členovia STECF a predstavitelia Komisie.
   Článok 15
   Sekretariát STECF
   1.   Sekretariát STECF a jeho pracovných skupín zabezpečuje Komisia.
   2.   Sekretariát je zodpovedný za poskytovanie technickej a administratívnej podpory a koordinácie na uľahčenie účinného fungovania STECF a organizovanie zasadnutí jeho pracovných skupín.
   3.   Sekretariát bude v prípade potreby koordinovať činnosti STECF a jeho pracovných skupín s inými činnosťami Spoločenstva a medzinárodných orgánov.
   Článok 16
   Záverečné ustanovenia
   1.   Rozhodnutie 93/619/ES sa týmto zrušuje.
   2.   Členovia STECF, vymenovaní v súlade s článkom 1 rozhodnutia 93/619/ES zostávajú vo funkcii ako členovia výboru zriadeného súčasným rozhodnutím až dovtedy, kým nebudú vymenovaní noví členovia STECF v súlade s článkom 3 súčasného rozhodnutia.
   3.   Ustanovenia článku 5 sa uplatňujú mutatis mutandis po uplynutí funkčného obdobia členov uvedeného v odseku 2 tohto článku.
   4.   Rozhodnutie 93/619/ES sa zrušuje od dátumu prvého zasadnutia výboru zriadeného súčasným rozhodnutím.

      V Bruseli 26. augusta 2005

            Za Komisiu

         Joe BORG

            člen Komisie

      (1)  Ú. v. ES L 358, 31.12.2002, s. 59.

      (2)  Ú. v. ES L 297, 2.12.1993, s. 25.

      PRÍLOHA
      PRÍPLATKY
      Členovia STECF a externí odborníci majú právo na príplatky v rámci ich účasti na činnostiach STECF takto:

                  —

                  Účasť na zasadnutiach STECF a pracovných skupín

                              (EUR za celý deň)

                              Zasadnutia STECF

                              Pracovné skupiny

                              predseda

                              300

                              300

                              podpredseda (1)

                              300

                              0

                              ostatní účastníci

                              250

                              250

                        Ak sa účastníci zúčastnia iba na dopoludňajšom alebo popoludňajšom zasadnutí, tak by sa príspevky mali znížiť na 50 % príplatkov za celý deň.

                  —

                  Správy

                              (EUR)

                              Stanoviská STECF na plenárnych zasadnutiach alebo prostredníctvom korešpondencie (2)

                              Podkladové správy (3) pred zasadnutiami STECF a pracovných skupín

                              Spravodajca

                              300

                              300 (4)

         (1)  Plánované iba pre zasadnutia STECF.

         (2)  Príplatok sa vyplatí za dokončenie stanoviska.

         (3)  Zhrnutia, otázky a podkladové informácie.

         (4)  V rámci 15 dní by sa mali príplatky vyplatiť na základe časového rámca, o ktorom rozhodla Komisia, ako je uvedené v jej predchádzajúcej písomnej dohode. Komisia však v prípade potreby môže počet dní zvýšiť.


title: Rozhodnutie Rady (SZBP) 2016/368 zo 14. marca 2016, ktorým sa mení spoločná pozícia 2002/402/SZBP o reštriktívnych opatreniach voči členom organizácie al Káida a ďalším jednotlivcom, skupinám, podnikom a subjektom, ktoré sú s nimi spojené

text:
               15.3.2016

               SK

               Úradný vestník Európskej únie

               L 68/17

         ROZHODNUTIE RADY (SZBP) 2016/368
   zo 14. marca 2016,
   ktorým sa mení spoločná pozícia 2002/402/SZBP o reštriktívnych opatreniach voči členom organizácie al Káida a ďalším jednotlivcom, skupinám, podnikom a subjektom, ktoré sú s nimi spojené
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 27. mája 2002 spoločnú pozíciu 2002/402/SZBP (1).

               (2)

               Bezpečnostná rada Organizácie Spojených národov (BR OSN) prijala 17. decembra 2015 rezolúciu č. 2253 (2015) [ďalej len „rezolúcia BR OSN č. 2253 (2015)“], v ktorej sa opätovne kategoricky odsudzuje Islamský štát v Iraku a Levante (ISIL, známy aj ako Dá'iš), al Káida a s ňou spojení jednotlivci, skupiny, podniky a subjekty za pokračujúce a viacnásobné teroristické trestné činy, ktorých cieľom je pripraviť o život nevinných civilistov a ďalšie obete, zničiť majetok a značne narušiť stabilitu.

               (3)

               V tomto kontexte sa v rezolúcii BR OSN č. 2253 (2015) pripomína, že ISIL (Dá'iš) je skupina odštiepená od al Káidy a že každý jednotlivec, skupina, podnik alebo subjekt podporujúci ISIL (Dá'iš) alebo al Káidu môže byť zaradený do zoznamu sankcií Organizácie Spojených národov.

               (4)

               V rezolúcii BR OSN č. 2253 (2015) sa členské štáty vyzývajú, aby zastavili tok finančných prostriedkov a ďalších finančných aktív a poskytovanie hospodárskych zdrojov jednotlivcom a subjektom uvedeným v zozname sankcií voči ISIL (Dá'iš) a al Káide, a to v súlade s bodom 2 písm. a) danej rezolúcie a s prihliadnutím na príslušné odporúčania Finančnej akčnej skupiny a medzinárodné normy.

               (5)

               Vykonávacie opatrenia Únie sú stanovené v nariadení Rady (ES) č. 881/2002 (2),

               (6)

               Spoločná pozícia 2002/402/SZBP by sa mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Spoločná pozícia 2002/402/SBZP sa týmto mení takto:

               1.

               Názov sa nahrádza takto:
               „Spoločná pozícia Rady 2002/402/SZBP z 27. mája 2002 o reštriktívnych opatreniach voči členom organizácií ISIL (Dá'iš) a al Káida a ďalším jednotlivcom, skupinám, podnikom a subjektom, ktoré sú s nimi spojené.“

               2.

               Vkladá sa toto odôvodnenie:

                           „(9)

                           V rezolúcii BR OSN č. 2253 (2015) sa členské štáty vyzývajú, aby zastavili tok finančných prostriedkov a iných finančných aktív a poskytovanie hospodárskych zdrojov jednotlivcom a subjektom uvedeným v zozname sankcií voči ISIL (Dá'iš) a al Káide, a to v súlade s bodom 2 písm. a) danej rezolúcie a s prihliadnutím na príslušné odporúčania Finančnej akčnej skupiny a medzinárodné normy.“

               3.

               Odôvodnenie 9 sa prečíslúva na odôvodnenie 10.

               4.

               Článok 1 sa nahrádza takto:
               „Článok 1
               Táto spoločná pozícia sa uplatňuje na členov organizácie ISIL (Dá'iš) a organizácie al Káida, ako aj jednotlivcov, skupiny, podniky a subjekty:

                           a)

                           spojené s členmi organizácií ISIL (Dá'iš) a al Káida vrátane tých, ktorí:

                                       i)

                                       sa zúčastňujú na financovaní, plánovaní, napomáhaní, príprave alebo páchaní činov alebo aktivít organizácií al Káida, ISIL (Dá'iš) alebo akejkoľvek ich bunky, pridruženej organizácie, odštiepenej skupiny alebo odvodeného subjektu, v spojení s nimi, pod ich menom, v ich mene alebo na ich podporu;

                                       ii)

                                       dodávajú, predávajú alebo prevádzajú zbrane a súvisiaci materiál organizáciám al Káida, ISIL (Dá'iš) alebo akejkoľvek ich bunke, pridruženej organizácii, odštiepenej skupine alebo odvodenému subjektu;

                                       iii)

                                       robia nábor do organizácií al Káida, ISIL (Dá'iš) alebo akejkoľvek ich bunky, pridruženej organizácie, odštiepenej skupiny alebo odvodeného subjektu alebo inak podporujú ich činy alebo aktivity;

                           b)

                           ktoré sú priamo alebo nepriamo vo vlastníctve alebo pod kontrolou akéhokoľvek jednotlivca, skupiny, podniku alebo subjektu spojeného s al Káidou alebo ISIL (Dá'iš) alebo ktoré akéhokoľvek jednotlivca, skupinu, podnik alebo subjekt spojený s al Káidou alebo ISIL (Dá'iš) inak podporujú,

                     ako sa uvádza v zozname zostavenom podľa rezolúcií BR OSN č. 1267 (1999), č. 1333 (2000) a č. 2253 (2015), ktorý má pravidelne aktualizovať výbor zriadený podľa rezolúcie BR OSN č. 1267 (1999).“

               5.

               Článok 2 sa nahrádza takto:
               „Článok 2
               1.   Predaj, dodávky, transfer alebo vývoz zbraní a súvisiaceho materiálu všetkých typov vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedené položky jednotlivcom, skupinám, podnikom a subjektom uvedeným v článku 1 písm. a) a b) štátnymi príslušníkmi členských štátov alebo z území členských štátov, alebo použitím ich vlajkových plavidiel alebo lietadiel sa zakazuje, a to bez ohľadu na to, či uvedené položky majú pôvod na ich územiach, alebo nie.
               2.   Zakazuje sa:

                           a)

                           poskytovať technickú pomoc, sprostredkovateľské služby a iné služby súvisiace s vojenskými činnosťami a poskytovaním, výrobou, údržbou a používaním zbraní a súvisiaceho materiálu všetkých typov vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedené položky, priamo alebo nepriamo jednotlivcom, skupinám, podnikom a subjektom uvedeným v článku 1 písm. a) a b);

                           b)

                           poskytovať financovanie alebo finančnú pomoc v súvislosti s vojenskými činnosťami, najmä príspevky, pôžičky a poistenie vývozného úveru, ako aj poistenie a zaistenie, na akýkoľvek predaj, dodávky, transfer alebo vývoz zbraní a súvisiaceho materiálu alebo na poskytovanie súvisiacej technickej pomoci, sprostredkovateľských služieb a iných služieb, priamo alebo nepriamo jednotlivcom, skupinám, podnikom a subjektom uvedeným v článku 1 písm. a) a b);

                           c)

                           zúčastňovať sa vedome a úmyselne na činnostiach, ktorých predmetom alebo dôsledkom je obchádzanie zákazov uvedených v písmenách a) alebo b) tohto odseku.“

               6.

               Článok 3 sa nahrádza takto:
               „Článok 3
               1.   Zmrazujú sa všetky finančné prostriedky a hospodárske zdroje, ktoré priamo alebo nepriamo patria akejkoľvek fyzickej osobe, subjektu, orgánu alebo skupine uvedenej v článku 1, alebo sú vo vlastníctve, držbe alebo pod kontrolou takejto fyzickej osoby, subjektu, orgánu alebo skupiny, ako aj finančné prostriedky a hospodárske zdroje, ktoré sú vo vlastníctve, držbe alebo pod kontrolou tretej strany, ktorá koná v ich mene alebo na ich príkaz.
               2.   Jednotlivcom, skupinám, podnikom a subjektom uvedeným v zozname zostavenom podľa rezolúcie BR OSN č. 1267 (1999), č. 1333 (2000) a č. 2253 (2015) a ani v ich prospech sa priamo ani nepriamo neposkytnú žiadne finančné prostriedky alebo hospodárske zdroje.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 14. marca 2016

            Za Radu

            predsedníčka

         F. MOGHERINI

      (1)  Spoločná pozícia Rady 2002/402/SZBP z 27. mája 2002 o obmedzujúcich opatreniach proti členom organizácie Al-Qaida a ďalším jednotlivcom, skupinám, podnikom a subjektom, ktoré sú s nimi spojené (Ú. v. ES L 139, 29.5.2002, s. 4).

      (2)  Nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou Al-Qaida (Ú. v. ES L 139, 29.5.2002, s. 9).


title: Rozhodnutie Rady z 11. mája 2015, ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               20.5.2015

               SK

               Úradný vestník Európskej únie

               C 165/2

         ROZHODNUTIE RADY
   z 11. mája 2015,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   (2015/C 165/03)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4,
   so zreteľom na kandidatúru, ktorú Rade predložila Komisia v kategórii zástupcov zamestnancov,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Pre Nemecko sa uvoľnilo jedno miesto člena riadiacej rady strediska v kategórii zástupcov zamestnancov,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:

      ZÁSTUPCOVIA ORGANIZÁCIÍ ZAMESTNANCOV:

               NEMECKO

               pán Mario PATUZZI

      V Bruseli 11. mája 2015

            Za Radu

            predseda

         J. DŪKLAVS

      (1)  Ú. v. ES L 39, 13.2.1975, s. 1. Nariadenie naposledy zmenené nariadením (ES) č. 2051/2004 (Ú. v. EÚ L 355, 1.12.2004, s. 1).

      (2)  Ú. v. EÚ C 228, 31.7.2012, s. 3.


title: Rozhodnutie Rady z 22. júna 1998 o uzatvorení Dohody o vzájomnom uznávaní medzi Európskym spoločenstvom a Spojenými štátmi americkými

text:
Dôležité právne oznámenie

|

31999D0078

Úradný vestník L 031 , 04/02/1999 S. 0001 - 0002

		Rozhodnutie Radyz 22. júna 1998o uzatvorení Dohody o vzájomnom uznávaní medzi Európskym spoločenstvom a Spojenými štátmi americkými(1999/78/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 113 v spojení s prvou vetou článku 228 ods. 2, prvým pododsekom článku 228 ods. 3 a článkom 228 ods. 4 tejto zmluvy,so zreteľom na návrh Komisie,keďže prerokovaná Dohoda o vzájomnom uznávaní medzi Európskym spoločenstvom a Spojenými štátmi americkými bola podpísaná 18. mája 1998 v Londýne a mala by byť schválená;keďže spoločnému výboru ustanovenému dohodou boli prisúdené určité úlohy v rámci vykonávania, najmä právomoc meniť a dopĺňať niektoré aspekty sektorových príloh k dohode;keďže by mali byť stanovené vhodné interné postupy na zabezpečenie riadneho fungovania dohody a keďže je potrebné Komisiu splnomocniť na vykonávanie určitých technických zmien a doplnení dohody a na prijímanie určitých rozhodnutí týkajúcich sa vykonávania dohody,ROZHODLA TAKTO:Článok 1V mene spoločenstva sa týmto schvaľuje Dohoda o vzájomnom uznávaní medzi Európskym spoločenstvom a Spojenými štátmi americkými, vrátane jej príloh.Znenie dohody a jej príloh je pripojené k tomuto rozhodnutiu.Článok 2Predseda Rady v mene spoločenstva odošle list uvedený v článku 21 ods. 1 dohody [1].Článok 31. Komisia zastupuje spoločenstvo v spoločnom výbore ustanovenom v článku 14 dohody a v spoločných sektorových výboroch ustanovených v sektorových prílohách, pričom jej pomáha osobitný výbor vymenovaný Radou. Komisia sa po konzultácii s týmto osobitným výborom zúčastňuje na schôdzach, oznamovaní, výmene informácií a žiadostiach o overenie uvedených v článkoch 10 písm. b), 12, 13 a 14 ods. 2 dohody a v ekvivalentných ustanoveniach sektorových príloh.2. Stanovisko spoločenstva k rozhodnutiam o zmenách a doplneniach sektorových príloh (článok 14 ods. 4 písm. b) a články 7, 8 a 9 dohody a ekvivalentné ustanovenia sektorových príloh k tejto dohode) a posudzovania zhody podľa článku 7 písm. d) dohody, ktoré má prijať spoločný výbor alebo, ak je to vhodné, spoločné sektorové výbory, určuje po konzultácii s osobitným výborom uvedeným v odseku 1 tohto článku Komisia.3. Vo všetkých ostatných prípadoch určuje stanovisko spoločenstva v spoločnom výbore alebo spoločných sektorových výboroch Rada konajúca na základe kvalifikovanej väčšiny na návrh Komisie. Rovnaký postup sa vzťahuje na rozhodnutia prijaté spoločenstvom v rámci článkov 16 a 21 dohody.V Luxemburgu 22. júna 1998Za RaduPredsedaJ. Battle[1] Dátum vstupu do platnosti dohody sa uverejní v Úradnom vestníku Európskych spoločenstiev.--------------------------------------------------


title: Rozhodnutie Komisie zo 17. júna 2015, ktorým sa zriaďuje expertná skupina Komisie – Platforma pre dobrú správu daní, agresívne daňové plánovanie a dvojité zdanenie a ktorým sa nahrádza rozhodnutie C(2013) 2236

text:
               23.6.2015

               SK

               Úradný vestník Európskej únie

               C 206/5

         ROZHODNUTIE KOMISIE
   zo 17. júna 2015,
   ktorým sa zriaďuje expertná skupina Komisie – Platforma pre dobrú správu daní, agresívne daňové plánovanie a dvojité zdanenie a ktorým sa nahrádza rozhodnutie C(2013) 2236
   (2015/C 206/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   Keďže:

               (1)

               Komisia vo svojom oznámení zo 6. decembra 2012 (1) predložila akčný plán na posilnenie boja proti daňovým podvodom a daňovým únikom. K oznámeniu boli pripojené dve sprievodné odporúčania: prvým bolo odporúčanie v súvislosti s agresívnym daňovým plánovaním (2), a druhým odporúčanie v súvislosti s opatreniami určenými na podporu toho, aby tretie krajiny uplatňovali minimálne štandardy dobrej správy v daňových záležitostiach (3).

               (2)

               Rozhodnutím Komisie C (2013) 2236 (4) sa zriadila Platforma pre dobrú správu daní, agresívne daňové plánovanie a dvojité zdanenie (ďalej len „platforma“) – expertná skupina Komisie, ktorej úlohou je preskúmať pokrok v rámci viacerých opatrení vrátane akčného plánu na rok 2012 na boj proti daňovým podvodom, ako aj pokrok dosiahnutý v rámci vykonávania uvedených dvoch odporúčaní. Komisia vo svojom oznámení o dvojitom zdanení na jednotnom trhu (5) dospela k záveru, že preskúma potenciálne prínosy založenia fóra EÚ pre dvojité zdanenie. Vzhľadom na to, že dvojité nezdanenie a dvojité zdanenie sú často prepojené, považovalo sa za vhodné, aby sa otázkou dvojitého zdanenia zaoberala aj platforma, čo platí doteraz.

               (3)

               Európsky parlament (6) a Rada Európskej únie (7) vyzvali na pokračujúce úsilie v boji proti daňovým podvodom a vyhýbaniu sa daňovým povinnostiam.

               (4)

               Platforma sa osvedčila ako užitočný nástroj na poskytovanie podkladových informácií v oblastiach, o ktorých s ňou prebiehajú konzultácie. Komisia 18. marca 2015 prijala balík o daňovej transparentnosti (8). Komisia 17. júna 2015 (9) prijala oznámenie o spravodlivejšom systéme dane z príjmu právnických osôb v Únii (akčný plán na rok 2015), v ktorom predložila správu o uplatňovaní odporúčania z roku 2012 pri využití podkladových informácií od platformy. V uvedenom oznámení Komisia oznámila, že mandát platformy sa predĺži, pričom sa rozšíri rozsah jej pôsobnosti a posilnia sa jej pracovné metódy.

               (5)

               V kontexte rozvoja programu v oblasti daňovej transparentnosti a spravodlivého zdaňovania vymedzeného v uvedených dvoch oznámeniach Komisie z roku 2015 je vhodné preskúmať úlohy a fungovanie platformy.

               (6)

               Platforma by mala umožniť dialóg založený na výmene skúseností a odborných znalostí a zohľadniť stanoviská všetkých zainteresovaných strán.

               (7)

               Platforme by mal predsedať zástupca Komisie a mala by byť zložená zo zástupcov daňových orgánov členských štátov, organizácií zastupujúcich podniky alebo občiansku spoločnosť, ako aj z daňových odborníkov. Z dôvodu kontinuity je žiaduce, aby súčasní členovia platformy vymenovaní na obdobie uplatňovania rozhodnutia Komisie C (2013) 2236 zostali vo funkcii až do konca ich mandátu, t. j. do 22. apríla 2016.

               (8)

               Mali by sa stanoviť pravidlá, v súlade s ktorými budú členovia platformy poskytovať informácie.

               (9)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 (10).

               (10)

               Rozhodnutie C(2013) 2236 by sa malo zrušiť,

         ROZHODLA TAKTO:
   Článok 1
   Predmet úpravy
   Týmto sa zriaďuje expertná skupina – Platforma pre dobrú správu daní, agresívne daňové plánovanie a dvojité zdanenie (ďalej len „platforma“).
   Článok 2
   Úlohy
   K úlohám platformy patrí:

               a)

               podporovať diskusie medzi podnikmi, občianskou spoločnosťou, odborníkmi z vnútroštátnych daňových orgánov o otázkach súvisiacich s dobrou správou v daňových záležitostiach, agresívnym daňovým plánovaním a dvojitým zdanením;

               b)

               poskytovať Komisii informácie potrebné na stanovenie priorít v oblastiach uvedených v písmene a) a na výber vhodných prostriedkov a nástrojov na dosiahnutie pokroku v týchto oblastiach;

               c)

               prispieť k najlepšiemu možnému uplatňovaniu a vykonaniu uvedeného oznámenia Komisie z 18. marca 2015 a uvedeného oznámenia Komisie zo 17. júna 2015 prostredníctvom stanovenia technických a praktických otázok, ktoré sú v týchto oblastiach potenciálne relevantné, ako aj možných riešení;

               d)

               viesť diskusie o praktických poznatkoch poskytnutých daňovými orgánmi, ako aj podnikmi, občianskou spoločnosťou a daňovými odborníkmi a pracovať na možných spôsoboch, ako účinnejšie riešiť súčasné problémy v oblasti dvojitého zdanenia, ktoré majú vplyv na správne fungovanie vnútorného trhu.

         Na účely tohto rozhodnutia pojem „dobrá správa v daňových záležitostiach“ zahŕňa transparentnosť, výmenu informácií a spravodlivú daňovú súťaž.
   Článok 3
   Konzultácie
   Komisia sa môže na platformu obrátiť v akejkoľvek záležitosti súvisiacej s dobrou správou v daňových záležitostiach, agresívnym plánovaním a dvojitým zdanením, ako aj v súvislosti s opatreniami v nadväznosti na akčný plán na rok 2015.
   Článok 4
   Členstvo a menovanie
   1.   Platforma pozostáva najviac zo 43 členov.
   2.   Členmi platformy sú:

               a)

               daňové orgány členských štátov;

               b)

               najviac pätnásť organizácií, ktoré zastupujú podniky, občiansku spoločnosť a daňových odborníkov s právomocou vo veciach uvedených v článku 2.

         3.   Daňový orgán každého členského štátu navrhne jedného zástupcu z radov zamestnancov, ktorí sa zaoberajú cezhraničným zdaňovaním so zameraním na boj proti agresívnemu daňovému plánovaniu.
   4.   Súčasní členovia platformy zostanú vo funkcii až do 22. apríla 2016. Na základe výzvy na podávanie prihlášok Generálny riaditeľ pre dane a colnú úniu vymenuje členov platformy uvedených v odseku 2 písm. b). Funkčné obdobie týchto členov bude trvať od 23. apríla 2016 do 16. júna 2019.
   5.   V odpovedi na výzvu na podávanie prihlášok organizácie navrhnú jedného zástupcu a jedného náhradníka, ktorý zástupcu nahradí v prípade jeho neprítomnosti alebo nemožnosti vykonávať funkciu. Generálny riaditeľ pre dane a colnú úniu môže podať námietku voči zástupcovi alebo náhradníkovi, ktorého organizácia navrhla, ak daná osoba nespĺňa podmienky stanovené vo výzve na podávanie prihlášok. V takomto prípade bude príslušná organizácia vyzvaná, aby navrhla iného zástupcu alebo iného náhradníka.
   6.   Náhradníci sú navrhnutí na základe rovnakých podmienok ako zástupcovia. Náhradníci automaticky nahrádzajú zástupcov v prípade ich neprítomnosti alebo nemožnosti vykonávať funkciu.
   7.   Organizácie, ktoré sú považované za vhodných uchádzačov o členstvo, avšak neboli vymenované, môžu byť zaradené na zoznam kandidátov, ktorý Komisia použije pri vymenovaní náhradníkov.
   8.   Organizácie uvedené v odseku 2 písm. b) alebo ich zástupcov možno nahradiť alebo vylúčiť na zostávajúcu časť ich funkčného obdobia v týchto prípadoch:

               a)

               keď organizácia alebo jej zástupca nie je schopný naďalej účinne prispievať k rokovaniam platformy;

               b)

               keď organizácia alebo jej zástupca nespĺňajú podmienky stanovené v článku 339 zmluvy;

               c)

               keď organizácia alebo jej zástupca odstúpi;

               d)

               keď je to vhodné v záujme zachovania vyváženého zastúpenia príslušných odborných a záujmových oblastí.

         V prípade, že sú organizácia alebo jej zástupca nahradení alebo vylúčení, môže Generálny riaditeľ pre dane a colnú úniu vymenovať zo zoznamu kandidátov uvedeného v odseku 7 náhradnú organizáciu alebo požiadať organizáciu, aby navrhla iného zástupcu alebo iného náhradníka.
   9.   Názvy organizácií a mená ich zástupcov sa zverejnia v Registri expertných skupín Komisie a podobných subjektov (ďalej len „register“), ako aj na príslušnom webovom sídle.
   10.   Osobné údaje sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť
   1.   Platforme predsedá Generálny riaditeľ pre dane a colnú úniu alebo jeho zástupca.
   2.   V záujme zabezpečenia efektívneho fungovania platformy sa v rámci platformy vytvoria dve podskupiny, v ktorých sa budú osobitne schádzať zástupcovia štátnych orgánov (daňové orgány členských štátov) a mimovládnych organizácií (organizácií, ktoré zastupujú podniky, občiansku spoločnosť a daňových odborníkov).
   3.   Platforma môže so súhlasom predsedu zriadiť ďalšie podskupiny na preskúmanie konkrétnych otázok na základe referenčného rámca vymedzeného platformou. Takéto podskupiny sa hneď po splnení svojho poverenia rozpustia.
   4.   Predseda môže ad hoc prizvať odborníkov, ktorí nie sú členmi platformy, a ktorí majú odborné znalosti o problematike v rámci prerokúvaného programu, aby sa zúčastnili na jej činnosti alebo na činnosti podskupiny. Predseda môže okrem toho udeliť status pozorovateľa jednotlivcom a organizáciám v súlade s pravidlom 8 ods. 3 horizontálnych pravidiel expertných skupín (11), ako aj kandidátskym krajinám.
   5.   Členovia a ich zástupcovia, ako aj prizvaní odborníci a pozorovatelia dodržiavajú povinnosť zachovávať služobné tajomstvo stanovenú v zmluvách a iných relevantných predpisoch Únie, ako aj predpisy týkajúce sa ochrany utajovaných skutočností EÚ stanovené v rozhodnutí Komisie 2001/844/ES, ESUO, Euratom (12). V prípade nedodržania týchto povinností môže Komisia prijať všetky primerané opatrenia.
   6.   Zasadnutia platformy a jej podskupín sa spravidla konajú v priestoroch Komisie. Komisia zabezpečuje služby sekretariátu. Na zasadnutiach platformy a jej podskupín sa môžu zúčastniť a aj iné útvary Komisie, ktoré sa zaoberajú prerokúvanými otázkami.
   7.   Platforma prijme svoj rokovací poriadok na základe štandardného rokovacieho poriadku pre expertné skupiny.
   8.   Komisia uverejní príslušné dokumenty o činnostiach platformy (ako sú programy, zápisnice a príspevky účastníkov), a to buď v registri alebo na príslušnej internetovej stránke dostupnej prostredníctvom odkazu v registri. Dokument sa nesmie uverejniť, ak by jeho sprístupnenie mohlo poškodiť verejný alebo súkromný záujem, ako sa vymedzuje v článku 4 nariadenia Európskeho parlamentu a Rady (ES) č. 1049/2001 (13).
   Článok 6
   Výdavky súvisiace so zasadnutiami
   1.   Účastníci podieľajúci sa na činnosti platformy nie sú za poskytované služby odmeňovaní.
   2.   Komisia v súlade so svojimi platnými ustanoveniami uhrádza účastníkom podieľajúcim sa na činnosti platformy vzniknuté cestovné náklady, a v prípade potreby aj náklady na pobyt.
   3.   Náhrady za uvedené výdavky sa poskytujú v medziach dostupných rozpočtových prostriedkov, ktoré sú pridelené v rámci ročného postupu prideľovania finančných prostriedkov.
   Článok 7
   Zrušenie
   Rozhodnutie C(2013) 2236 sa zrušuje.
   Článok 8
   Uplatniteľnosť
   Toto rozhodnutie sa uplatňuje do 16. júna 2019.

      V Bruseli 17. júna 2015

            Za Komisiu

         Pierre MOSCOVICI

            člen Komisie

      (1)  COM(2012) 722.

      (2)  COM(2012) 8806 final.

      (3)  COM(2012) 8805 final.

      (4)  Rozhodnutie Komisie C(2013) 2236 z 23. apríla 2013 o zriadení expertnej skupiny Komisie, ktorá bude nazvaná Platforma pre dobrú správu daní, agresívne daňové plánovanie a dvojité zdanenie.

      (5)  KOM(2011) 712 v konečnom znení.

      (6)  Uznesenie Európskeho parlamentu z 25. marca 2015 o výročnej správe o daniach.

      (7)  Rada ECOFIN-u 9. decembra 2014, Európska rada 18. decembra 2014.

      (8)  Oznámenie o daňovej transparentnosti v záujme boja proti daňovým únikom a vyhýbaniu sa daňovým povinnostiam [COM(2015) 136] a návrh na zavedenie automatickej výmeny informácií medzi členskými štátmi EÚ o ich záväzných daňových stanoviskách [COM(2015) 135].

      (9)  Oznámenie zo 17. júna 2015 COM(2015) 302 final.

      (10)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (11)  Oznámenie predsedu Komisii – Rámec pre expertné skupiny Komisie: horizontálne pravidlá a verejný register, K(2010) 7649 v konečnom znení.

      (12)  Rozhodnutie Komisie (EÚ, Euratom) 2015/444 z 13. marca 2015 o bezpečnostných predpisoch na ochranu utajovaných skutočností EÚ (Ú. v. EÚ L 72, 17.3.2015, s. 53).

      (13)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43). Účelom týchto výnimiek je ochrana verejnej bezpečnosti, vojenských záležitostí, medzinárodných vzťahov, finančnej, menovej alebo hospodárskej politiky, súkromia a nedotknuteľnosti jednotlivca, obchodných záujmov, súdnych konaní a právneho poradenstva, inšpekcií/vyšetrovaní/auditov a rozhodovacieho procesu príslušných orgánov.


title: Rozhodnutie Komisie z 29. apríla 2004, ktorým sa stanovujú prechodné opatrenia, ktoré musí uplatňovať Estónsko a Maďarsko, pokiaľ ide o materiál zachytený pri úprave odpadových vôd podľa nariadenia Európskeho parlamentu a Rady (ES) č. 1774/2002Text s významom pre EHP

text:
Dôležité právne oznámenie

|

32004D0468

Úradný vestník L 160 , 30/04/2004 S. 0004 - 0006

		Rozhodnutie Komisiez 29. apríla 2004,ktorým sa stanovujú prechodné opatrenia, ktoré musí uplatňovať Estónsko a Maďarsko, pokiaľ ide o materiál zachytený pri úprave odpadových vôd podľa nariadenia Európskeho parlamentu a Rady (ES) č. 1774/2002(Text s významom pre EHP)(2004/468/ES)KOMISIA EURÓPSKYCH SPOLOČENSIEV,so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3,so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 42,keďže:(1) Nariadenie Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné pravidlá týkajúce sa živočíšnych vedľajších produktov, ktoré nie sú určené na ľudskú spotrebu [1], stanovuje určité požiadavky týkajúce sa úpravy odpadových vôd z prevádzkarní, v ktorých sa manipuluje s materiálom kategórie 1 a kategórie 2.(2) Je vhodné prijať prechodné opatrenia s cieľom uľahčiť prechod z existujúceho režimu v určitých nových členských štátoch, ktoré nespĺňajú úplne požiadavky nariadenia (ES) č. 1774/2002 týkajúce sa úpravy odpadových vôd.(3) Ako dočasné opatrenie treba v tejto súvislosti poskytnúť Estónsku derogáciu do 31. augusta 2004 a Maďarsku do 1. mája 2005 s cieľom umožniť im autorizovať operátorov, naďalej uplatňovať národné pravidlá pre zber materiálu kategórie 1 a kategórie 2 pri úprave odpadových vôd.(4) S cieľom zamedziť riziku pre zdravie zvierat a ľudí sa musia počas obdobia prechodných opatrení udržiavať v Estónsku a Maďarsku v činnosti vhodné systémy kontroly.(5) Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,ROZHODLA TAKTO:Článok 11. Odlišne od kapitoly 9 prílohy II k nariadeniu (ES) č. 1774/2002 môže Estónsko naďalej udeľovať individuálne schválenia najneskôr do 31. augusta 2004 a Maďarsko najneskôr od 1. mája 2005 prevádzkovateľom spracovateľských závodov, zariadení a bitúnkov uvedených v článku 4 ods. 1 písmeno d) a v článku 5 ods. 1 písmeno b) nariadenia (ES) č. 1774/2002, v súlade s národnými pravidlami uplatňovať takéto pravidlá na zber odpadových vôd za predpokladu, že:a) všetok živočíšny materiál zadržaný v bežných systémoch z takýchto spracovateľských podnikov, zariadení a bitúnkov bude zachytávaný, prepravovaný a likvidovaný ako materiál kategórie 1 alebo kategórie 2, v súlade s nariadením (ES) č. 1774/2002;b) národné pravidlá sa uplatňujú iba v priestoroch a zariadeniach, v ktorých sa tieto pravidlá uplatňovali 1. mája 2004.2. Príslušný orgán prijme potrebné opatrenia na kontrolu dodržiavania podmienok uvedených v odseku 1 zo strany autorizovaných operátorov.Článok 21. Jednotlivé povolenia udelené príslušným orgánom pre materiál zachytený pri úprave odpadových vôd budú okamžite a trvalo odobraté vzhľadom na ktoréhokoľvek operátora, priestory alebo zariadenia, pokiaľ podmienky stanovené v tomto rozhodnutí nebudú už ďalej spĺňané.2. Príslušný orgán odoberie všetky schválenia udelené podľa článku 1 ods. 1 najneskôr do 31. augusta v Estónsku a najneskôr do 1. mája 2005 v Maďarsku.Príslušný orgán nevydá konečné schválenie podľa nariadenia (ES) č. 1774/2002, pokiaľ nebude na základe svojich inšpekcií presvedčený o tom, že priestory a zariadenia uvedené v článku 1 spĺňajú požiadavky daného nariadenia.3. Každý materiál, ktorý nespĺňa požiadavky tohto nariadenia, musí byť likvidovaný v súlade s pokynmi príslušného orgánu.Článok 3Estónsko a Maďarsko okamžite vykonajú potrebné opatrenia na dosiahnutie súladu s týmto nariadením a tieto opatrenia uverejnia. Bezodkladne o tom informujú Komisiu..Článok 4Toto rozhodnutie sa uplatňuje v závislosti od nadobudnutia platnosti a odo dňa nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.Uplatňuje sa do 1. mája 2005.V Bruseli 29. apríla 2004Za KomisiuDavid Byrnečlen Komisie[1] Ú. v. ES L 273, 10.10.2002, s. 1. Nariadenie naposledy zmenené a doplnené nariadením Komisie (ES) č. 808/2004 (Ú. v. EÚ L 117, 13.5.2003, s. 1).--------------------------------------------------